TRC เด้ง 9% หลังคว้างานย้ายสายไฟลงดินจาก กฟน. มูลค่า 2.2 พันลบ.
TRC เด้ง 9% หลังคว้างานย้ายสายไฟลงดินจาก กฟน. มูลค่า 2.2 พันลบ. โดย ณ เวลา 10.03 น. อยู่ที่ระดับ 0.50 บาท บวก 0.04 บาท หรือ 8.70% สูงสุดที่ระดับ 0.51 บาท ต่ำสุดที่ระดับ 0.48 บาท ด้วยมูลค่าการซื้อขาย 34.61 ล้านบาท
6 ก.พ. 2562

ผู้สื่อข่าวรายงานว่า ราคาหุ้น บริษัท ทีอาร์ซี คอนสตรัคชั่น จำกัด (มหาชน) หรือ TRC ณ เวลา 10.03 น. อยู่ที่ระดับ 0.50 บาท บวก 0.04 บาท หรือ 8.70% สูงสุดที่ระดับ 0.51 บาท ต่ำสุดที่ระดับ 0.48 บาท ด้วยมูลค่าการซื้อขาย 34.61 ล้านบาท

โดยราคาหุ้น TRC ปรับตัวเพิ่มขึ้นแรงวันนี้ หลังมีการรายงานว่าบริษัทได้ลงนามในสัญญารับเหมาก่อสร้างโครงการกับ กฟน.ในโครงการเปลี่ยนระบบสายไฟฟ้าอากาศเป็นสายไฟฟ้าใต้ดิน โครงการรัชดาภิเษก-อโศก ระยะทางตามความยาวถนนประมาณ 8.2 กิโลเมตร ถนนพระราม 4 (สถานีไฟฟ้าย่อยคลองเตยถึงซอยไผ่สิงโต) ถนนรัชดาภิเษก (ถนนพระราม 4 ถึงคลองสามเสน) ถนนเพชรบุรีตัดใหม่ (ถนนทางพิเศษเฉลิมมหานคร ถึงแยกเอกมัยเหนือเพชรบุรี) มูลค่างาน 2,205.42 ล้านบาท ระยะเวลางาน 1,260 วัน